## Pravilnik o izmjenama i dopunama Pravilnika o školovanju, osposobljavanju, stručnom usavršavanju i specijalizaciji policijskih službenika

### NN 120/2010 (27.10.2010.), Pravilnik o izmjenama i dopunama Pravilnika o školovanju, osposobljavanju, stručnom usavršavanju i specijalizaciji policijskih službenika

MINISTARSTVO UNUTARNJIH POSLOVA

3114

Na temelju članka 129. stavka 2. podstavka 22. Zakona o policiji (»Narodne novine«, broj: 129/00. i 41/08.), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O ŠKOLOVANJU, OSPOSOBLJAVANJU, STRUČNOM USAVRŠAVANJU I SPECIJALIZACIJI POLICIJSKIH SLUŽBENIKA

Članak 1.

U Pravilniku o školovanju, osposobljavanju, stručnom usavršavanju i specijalizaciji policijskih službenika (»Narodne novine«, broj: 84/07., 8/09. i 108/09.) u članku 1. stavku 1. riječi: »koji se upućuju na«, zamjenjuju se riječima: »koji pohađaju«.

Članak 2.

U članku 2. stavci 2. i 3. mijenjaju se i glase:

»Prijedlog Plana iz stavka 1. ovoga članka izrađuje Policijska akademija u suradnji s Upravom za pravne poslove i ljudske potencijale i Upravom za materijalno financijske poslove.

Prijedlog Plana iz stavka 1. ovoga članka podnosi se, zajedno s financijskim pokazateljima, na usvajanje Kolegiju ministra, najkasnije do kraja prosinca tekuće godine za sljedeću kalendarsku godinu.«.

Članak 3.

U članku 5. iza riječi: »Ravnateljstvu policije« briše se zarez i riječi: »Upravi za posebne poslove sigurnosti«.

Članak 4.

U članku 6. riječi: »Policijskoj školi« zamjenjuju se riječima: »Policijskoj akademiji« u odgovarajućem padežu.

Članak 5.

Članak 7. mijenja se i glasi:

»Vježbenička praksa (staž) je stručna i praktična izobrazba za samostalno obavljanje poslova policijskog službenika.

Program vježbeničke prakse (staža) je program na temelju kojega se vježbenici osposobljavaju za samostalno obavljanje poslova policijskog službenika.

Vježbenik je osoba primljena u službu bez odgovarajućeg radnog iskustva, koja se tijekom vježbeničke prakse (staža), kroz praktičan rad i učenje osposobljava za samostalno obavljanje policijskih poslova pod nadzorom mentora.

Mentor je policijski službenik koji na temelju programa vježbeničke prakse (staža) osposobljava vježbenika za samostalno obavljanje poslova policijskog službenika.

Završno ocjenjivanje na prijedlog mentora obavlja nadređeni službenik.«.

Članak 6.

Članak 8. mijenja se i glasi:

»Vježbenička praksa provodi se po posebnom programu pod nadzorom mentora.

Program vježbeničke prakse donosi ministar na prijedlog glavnog ravnatelja policije.«.

Članak 7.

Članak 9. mijenja se i glasi:

»Za vrijeme vježbeničke prakse vježbenik vodi dnevnik u kojeg unosi podatke o policijskim poslovima koje je tijekom prakse obavljao.«.

Članak 8.

Članak 10. mijenja se i glasi:

»Mentora za vježbenike u Ravnateljstvu policije i u policijskim upravama, na prijedlog načelnika uprava u Ravnateljstvu policije odnosno načelnika policijskih uprava, imenuje glavni ravnatelj policije, a mentora za vježbenike u ustrojstvenim jedinicama u sjedištu Ministarstva, na prijedlog ravnatelja uprava u sjedištu Ministarstva, imenuje ravnatelj Uprave za pravne poslove i ljudske potencijale.

Mentoru imenovanom sukladno stavku 1. ovog članka u policijskoj upravi, načelnik policijske uprave dodjeljuje vježbenika.

Članak 9.

Članak 14. mijenja se i glasi:

»Policijski službenici dužni su stalno se osposobljavati, usavršavati i završiti odgovarajuće programe specijalizacije, sukladno opisima poslova, potrebama i uvjetima radnog mjesta na koje su raspoređeni.

Stručno osposobljavanje, usavršavanje i specijalizacija, u pravilu, se provodi u Policijskoj akademiji kroz odgovarajuće programe.

Iznimno od stavka 2. ovoga članka, stručno osposobljavanje, usavršavanje i specijalizacija može se provoditi i u ostalim objektima Ministarstva ili na drugom mjestu koje odredi glavni ravnatelj policije odnosno ravnatelji uprava u sjedištu Ministarstva.

Dopunsko stručno usavršavanje i policijski trening provodi se u policijskim upravama, odnosno upravama u sjedištu Ministarstva.

Podaci o svim oblicima stručnog osposobljavanja, usavršavanja i specijalizacije unose se u evidenciju upravljanja ljudskim potencijalima i osobni očevidnik policijskog službenika.«.

Članak 10.

U članku 15. stavku 1. podstavku 2. iza riječi: »u dolasku i povratku«, dodaju se riječi: »ukoliko im nije osiguran prijevoz.«.

Članak 11.

U članku 16. stavku 1. iza riječi »njihova radnog mjesta« dodaje se točka, a zarez i riječi: »na koje ih upućuje Ministarstvo«, brišu se.

Iza stavka 1. dodaje se novi stavak 2. koji glasi:

»Policijski službenik koji nije položio završni ispit na programu koji pohađa u Ministarstvu ima pravo najviše na dva dodatna polaganja navedenog ispita.«.

Članak 12.

Članak 17. mijenja se i glasi:

»Odluku kojom se policijski službenici šalju na specijalističke tečajeve i seminare koje ne organizira Ministarstvo, na prijedlog nadležnog ravnatelja uprave u sjedištu Ministarstva, odnosno načelnika policijske uprave, donosi ravnatelj Uprave za pravne poslove i ljudske potencijale odnosno glavni ravnatelj policije.«.

Članak 13.

Članak 20. briše se.

Članak 14.

U članku 21. iza riječi: »provodi se putem«, dodaju se riječi: »tečajeva«.

Članak 15.

Članak 22. stavak 1. mijenja se i glasi:

»Odluku o provođenju seminara, na prijedlog načelnika uprave u Ravnateljstvu policije i načelnika policijske uprave, donosi glavni ravnatelj policije, odnosno na prijedlog nadležnog ravnatelja u sjedištu Ministarstva, donosi ravnatelj Uprave za pravne poslove i ljudske potencijale.«.

Članak 16.

U članku 24. stavak 1. mijenja se i glasi:

»Dopunsko stručno usavršavanje organizira se za policijske službenike raspoređene na radna mjesta srednje stručne spreme, a provode ga predavači koje imenuje nadležni ravnatelj odnosno načelnik policijske uprave.«.

Iza stavka 2. dodaje se novi stavak 3. koji glasi:

»Iznimno od odredbe stavka 1. ovoga članka, a sukladno programu, dopunsko stručno usavršavanje može se organizirati i provoditi i za policijske službenike više i visoke stručne spreme.

Dosadašnji stavci 3.,4., 5. i 6. postaju stavci 4., 5., 6. i 7.

Članak 17.

U članku 25. stavak 1. mijenja se i glasi:

»Program dopunskog stručnog usavršavanja, na prijedlog glavnog ravnatelja policije, donosi ministar.«.

U stavku 2. i 3. riječi: »Upravi za posebne poslove sigurnosti Ministarstva u sjedištu«, zamjenjuju se riječima: »Ravnateljstvu policije«.

Članak 18.

U članku 28. stavku 1. podstavku 5. iza riječi: »za policijske službenike«, dodaje se zarez, a riječi i točka »Uprave za posebne poslove sigurnosti.«, brišu se.

Iza podstavka 5. dodaju se novi podstavci 6. i 7. koji glase:

»- trening vožnje službenih policijskih vozila,

- te drugi programi odobreni od ministra.«.

Članak 19.

U članku 32. stavak 2. mijenja se i glasi:

»Izvedbeni plan za provedbu policijskog treninga u sjedištu Ministarstva donosi glavni ravnatelj policije odnosno nadležni ravnatelj.«.

Članak 20.

U članku 33. riječ: »u programu«, zamjenjuje se riječju: »u programima«.

Članak 21.

U članku 34. stavku 2. riječi: »uz obrazloženje razloga zbog kojih nisu ocijenjeni«, brišu se.

Članak 22.

U članku 36. stavku 1. iza riječi: » pod pokroviteljstvom«, dodaju se riječi: » i uz odobrenje«.

U stavku 2. riječi: »na prijedlog ravnatelja odnosno nadležnog pomoćnika ministra«, zamjenjuju se riječima: » na prijedlog glavnog ravnatelja policije odnosno nadležnog ravnatelja u sjedištu Ministarstva«.

Članak 23.

U članku 37. stavku 3. podstavku 3. briše se točka i dodaje se novi podstavak 4. koji glasi:

»-biciklizam.«

Članak 24.

U članku 47. riječi: »ravnatelj, odnosno pomoćnik ministra nadležan za pravne i kadrovske poslove«, zamjenjuju se riječima: »glavni ravnatelj odnosno ravnatelj Uprave za pravne poslove i ljudske potencijale«.

Članak 25.

U članku 48. dodaje se novi stavak 1. koji glasi:

»Specijalizacija u smislu ovog Pravilnika je područje izobrazbe, u kojem se kroz specijalističke tečajeve, policijski službenici osposobljavaju za rad u nekoj od policijskih i ostalih specijalnosti.

Dosadašnji stavci 1., 2., i 3. postaju stavci 2., 3., i 4.

U dosadašnjem stavku 1. koji postaje stavak 2. riječi: »putem specijalističkih tečajeva«, brišu se.

Članak 26.

U članku 49. stavak 1. mijenja se i glasi:

»Odluku o provođenju specijalističkog tečaja donosi glavni ravnatelj policije odnosno ravnatelj Uprave za pravne poslove i ljudske potencijale.«

Članak 27.

Članak 50. mijenja se i glasi:

»Školovanje, u smislu ovog Pravilnika, je stjecanje više stručne spreme od one koju policijski službenik posjeduje.

Školovanje iz stavka 1. ovoga članka provodi se kroz preddiplomske, diplomske i poslijediplomske studije.

Policijski službenici ukoliko potrebe službe to zahtjevaju mogu se školovati na stručnom preddiplomskom i diplomskom studiju Visoke policijske škole, na trošak Ministarstva.

Policijski službenici koji imaju završen sveučilišni preddiplomski i diplomski studij mogu studirati na sveučilišnom poslijediplomskom studiju kojeg izvodi Visoka policijska škola u suradnji sa Sveučilištem.

Policijski službenici mogu na trošak Ministarstva studirati na preddiplomskom, diplomskom studiju i poslijediplomskom studiju i na drugom visokom učilištu, ukoliko to zahtijevaju potrebe Ministarstva.

Vježbenici se mogu školovati na trošak Ministarstva samo na temelju odluke ministra.«.

Članak 28.

U članku 51. stavku 1. riječi: »prilikom upućivanja policijskih službenika na školovanje«, zamjenjuju se riječima: » prilikom donošenja odluke o školovanju policijskih službenika«.

Iza stavka 1. dodaje se stavak 2. koji glasi:

»Iznimno od stavka 1. ovog članka za policijske službenike koji su stručni preddiplomski studij završili s prosjekom ocjena najmanje 4 neće se uzimati u obzir uvjet propisan stavkom 1. podstavkom 3. ovog članka.«.

Članak 29.

U članku 52. stavku 1. riječi: »upućeni na redovni preddiplomski i diplomski studij«, zamjenjuju se riječima: »na redovnom preddiplomskom i diplomskom studiju«, a podstavak 1. mijenja se i glasi:

»- na naknadu u visini plaće radnog mjesta s kojeg su upućeni na školovanje,«.

Članak 30.

U članku 53. riječi: » upućeni na redovni studij«, zamjenjuju se riječima: »na redovnom studiju«.

Članak 31.

U članku 54. stavku 1. riječi: »upućeni na izvanredni preddiplomski i diplomski studij«, zamjenjuju se riječima: »na izvanrednom preddiplomskom i diplomskom studiju«.

Članak 32.

Članak 56. mijenja se i glasi:

»Policijski službenici koji se izvanredno školuju na izvanrednom preddiplomskom i diplomskom studiju na ostalim visokim učilištima, ostvaruju pravo na naknadu polovice iznosa troškova školarine, pravo na slobodne dane za vrijeme seminara te pravo na slobodne dane za vrijeme polaganja ispita.

O međusobnim pravima i obvezama s policijskim službenicima iz stavka 1. ovoga članka Ministarstvo sklapa ugovor.”.

Članak 33.

Članak 57. mijenja se i glasi:

»Policijski službenici kojima je odobren upis od strane Ministarstva na poslijediplomske studije ostvaruju pravo na naknadu polovice iznosa troškova školarine.

Iznimno, od stavka 1. ovoga članka, ministar može odobriti punu naknadu iznosa troškova školarine policijskom službeniku na poslijediplomskom studiju.

Policijski službenici koji se upisuju na poslijediplomski studij na vlastiti zahtjev, bez suglasnosti Ministartva, osobno podmiruju sve troškove studija, a ostvaruju pravo na slobodne dane za vrijeme polaganja ispita.

O međusobnim pravima i obvezama s policijskim službenicima iz stavka 1. i 2. ovoga članka Ministarstvo sklapa ugovor.«.

Članak 34.

U članku 59. stavku 1. riječi: »o upućivanju na školovanja«, zamjenjuju se riječima: »o školovanju policijskih službenika«.

Iza stavka 1.dodaje se novi stavak 2. koji glasi:

»Povjerenstvo iz stavka 1. ovoga članka predlaže donošenje odluke o školovanju policijskih službenika na temelju obrazloženog prijedloga glavnog ravnatelja policije, nadležnog ravnatelja u sjedištu Ministarstva ili načelnika policijske uprave«.

Dosadašnji stavak 2. postaje stavak 3.

Članak 35.

U članku 61. stavku 2. riječi: »pomoćnik ministra nadležan za pravne i kadrovske poslove«, zamjenjuje se riječima: »ravnatelj Uprave za pravne poslove i ljudske potencijale«.

Članak 36.

U članku 63. stavku 3. riječi: »Odjelu kadrovskih poslova«, zamjenjuje se riječima: »Odjelu za statusna pitanja i radnopravne odnose«.

Članak 37.

U članku 71. stavku 3. iza riječi: »Zakon o policiji,«, dodaju se riječi: »Zakon o policijskim poslovima i ovlastima, Prekršajni zakon«, a riječi Zakon o prekršajima, brišu se.

Članak 38.

U članku 73. stavku 1. riječi: »nadležna za kadrovske poslove«, zamjenjuju se riječim: »nadležna za poslove upravljanja ljudskim potencijalima Ministarstva, odnosno policijske uprave«.

Članak 39.

U članku 76. stavku 2. riječi: »pomočnik ministra nadležan za pravne i kadrovske poslove«, zamjenjuju se riječim: »ravnatelj Uprave za pravne poslove i ljudske potencijale«.

Članak 40.

U članku 79. stavak 1. mijenja se i glasi:

»Pravo na naknadu, u smislu ovoga Pravilnika, ostvaruju zaposlenici Ministarstva kada obavljaju poslove u vezi s obrazovanjem i usavršavanjem, a koji im nisu u opisu radnog mjesta, mentori, predsjednik, članovi i tajnik Ispitnog povjerenstva za polaganje ispita za zvanje te vanjski suradnici.«.

Stavak 2. briše se.

Dosadašnji stavak 3. postaje stavak 2.

Članak 41.

Članak 81. mijenja se i glasi:

»O međusobnim pravima i obvezama sa zaposlenicima koji se nalaze na školovanju, temeljnom policijskom obrazovanju, specijalizaciji, stručnom osposobljavanju i usavršavanju u trajanju dužem od mjesec dana ili troškovi prelaze iznos od 5.000,00 kuna po polazniku, prije početka ovih oblika izobrazbe, nadležna policijska uprava odnosno Uprava za pravne poslove i ljudske potencijale sklapa ugovor.

Iznimno od stavka 1. ovoga članka, ugovor o međusobnim pravima i obvezama može se sklopiti i u slučaju kada školovanje, temeljno policijsko obrazovanje, specijalizacija, stručno osposobljavanje i usavršavanje traju kraće od mjesec dana, odnosno kada troškovi ne prelaze iznos od 5.000,00 kuna po polazniku, ukoliko potrebe službe to zahtijevaju.

Troškove iz stavka 1. i 2. ovoga članka ovog članka izračunava Uprava za materijalno financijskih poslove u suradnji sa Policijskom akademijom.«.

Članak 42.

Iza članka 81. dodaje se novi članak 81a. koji glasi:

»Članak 81a.

Polaznici svih oblika obrazovanja i programa koje provode ustrojstvene jedinice Policijske akademije dužni su pridržavati se odredbi Statuta Policijske akademije, Odluke o kućnom redu te ugovorenih obveza.

U slučaju nepridržavanja obveza iz stavka 1. ovoga članka rukovoditelj ustrojstvene jedinice koja provodi program može rješenjem isključiti polaznika s pohađanja programa o čemu se obavještava nadležni rukovoditelj.«.

Članak 43.

U cijelom tekstu Pravilnika riječ: »ravnatelj policije«, zamjenjuje se riječju: »glavni ravnatelj policije«, u odgovarajućem padežu.

Članak 44.

Na polaznike Programa obrazovanja odraslih za zanimanje policajac koji su tijekom provedbe Programa završili mentorski program obuke u Policijskim upravama, odnosno policijskim postajama, ne primjenjuje se odredba članka 6. ovoga Pravilnika.

Članak 45.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-19402/2010.

Zagreb, 18. listopada 2010.

Ministar
Tomislav Karamarko, v. r.

Pravilnik, NN 120/2010-3114